### Beslutningstema

Under punktet skal det besluttes, om plangrundlaget for en udvidelse af erhvervsområdet Østre Omfartsvej i Tønder skal vedtages

### Historik

Kommunalbestyrelsen besluttede den 25. november 2021, at sende plangrundlaget i 9 ugers offentlig høring.

Økonomiudvalget beslutttede den 10. december 2020, punkt 31 (lukket punkt), at matrikel nr. 1675a, sælges til budgiver.

Kommunalbestyrelsen besluttede den 30. september 2020, punkt 10, at udbyde matr. 1675a Tønder til salg i offentligt udbud til en mindstepris på 18 kr. pr. m².

### Sagsfremstilling

Marie Schultz for en udvidelse af erhvervsområdet Østre Omfartsvej i Tønder omfatter forslag til Kommuneplantillæg nr. 123-620 og Lokalplan nr. 155-620. For at planen kan træde i kraft, skal Kommunalbestyrelsen godkende forslaget. Forslaget har været i 9 ugers offentlig høring. Under høringen er der indkommet fire bemærkninger. Tre fra myndigheder, henholdvis Naturstyrelsen, Trafikstyrelsen og [adresse] og en underskriftsindsamling med 57 underskrifter fra grundejere i [adresse]. De tre myndigheds bemærkninger er ikke indsigelser. Trafikstyrelsen henstiller, at kommunen indarbejder deres bemærkninger. Forvaltningen vurderer, at Trafikstyrelsens bemærkninger ikke er i modstrid med planen eller intentionerne med planen og anbefaler, at Trafikstyrelsens bemærkninger imødekommes og indarbejdes.

I hovedtræk går underskriftsindsamlingen på fire temaer, henholdsvis højde og beplantning, støj og støv, insekter og lugt samt belysning. Forvaltningen har udarbejdet et generelt svar og et svar til de hvert af de fire temaer. Efter høringsperioden har Kjelkvist afholdt et møde med grundejerne, hvor de har besigtiget området, set og hørt driften af nedknusning af beton, planter samt hvordan plantesaft håndteres. Tilbagemeldingen fra [adresse] er, at mødet blev positivt modtaget og afklarede mange af problemstillingerne med hensyn til støj og støv, insekter og lugt.

Forvaltningen anerkender, at lokalplanen ikke har været klar på højderne på jordvolde i lokalplanområdet. Det skyldes, at der mod hovedvejen er angivet en fast højde på jordvolden, hvilket er et krav fra Trafikstyrelsen. Højden af jordvolden mod vest og syd er fastlagt som et minimusmmål på tre meter. Men for at imødekomme bemærkningerne, ændres bestemmelsen, og højden på jordvolden fastsættes istedet til mellem 3 og 5 meter. Administationen tilretter bestemmelsen i lokalplanen og i redegørelsen. I det generelle svar er hovedvægten lagt på at forklare de forhold, lokalplanen regulerer og virksomhedens miljøtiladelse regulerer.

Baggrund:

Marie Schultz er udarbejdet på baggrund af en konkret henvendelse fra en eksisterende virksomhed i området, der ønsker at udvide deres erhvervsaktiviteter med 2,1 ha mod syd.

Kommuneplantilæg

Kommuneplantillægget til Kommuneplan 2017-2029 udvider den eksisterende erhvervsramme 620.31.10, med 2.1 ha mod syd. Rammebestemmelserne ændres i mindre omfang, og der gives forsat mulighed for industri, let industri og håndværk, transport og logistikvirksomheder samt tankstation. Rammebestemmelsen ændres således at maks. højden for siloer og skorsten o. lign. på 16 m udtages af rammebestemmelserne, herefter kan der foretages en konkret vurdering til ansøgninger om anlæg med højder over 10 m. Derudover foretages der mindre administrative tilpasninger af rammeafgræsningen, da der er nogle overlapninger mellem to rammeområder. Kommuneplantillægget giver mulighed for at tilpasse udpegningen for Grønt danmarkskort. Udpegningen for Grønt danmarkskort inkluderer beskyttet vandløb. I rammeområdet afviger udpegningen for det beskyttede vandløb, således at udpegningen ikke følger vandløbet, men går i stedet over bar mark inden for rammenområdet. Udpegningen tilpasses således at den følger vandløbet uden for rammeområdet.

Lokalplan

Lokalplanområdet omfatter kun matrikel 1675a. Området planlægges disponeret med oplagsplads til beton og jord samt beplantning mod øst. Der kan etableres jordvolde mod skel og et 10 m beplantningsbælte mod [adresse]. Bestemmelse om en mindste grundstørrelse på 2500 m2 sikrer, at området udnyttes hensigtsmæssigt i forhold til anvendelsen til industri- og håndværksvirksomheder. Bebyggelse i lokalplanområder må ikke opføres i mere end to etager, med en maks. højde på 10 m. Kenneth Mathiesen skal udføres som flade tage eller med saddeltage med maks. hældning på 30 grader. Lokalplanen anfører farver og materialer, der sikrer en vis sammenhængende helhed i erhvervsområdet. Facadematerialer fastsættes til træ, tegl, kobber, stål, zink, fibercement, beton og aluminium. Facadefarver: Gråtoner og grøn – samt i [adresse] naturlige farve. Til døre, porte, vinduesrammer og mindre bygningsdele er der ikke fastlagt farvebstemmelser. Kenneth Mathiesen kan udføres i materialerne teglsten, betontagsten, eternit, tagpap, fiberbeton og metalplader, i farverne sort og mørk grå. Kenneth Mathiesen må også udføres som grønne naturtage med f.eks. sedumbelægning.

Visions- og strategiplan 2018-2022:

Marie Schultz understøtter Kommunalbetyrelsens ønske om at understøtte vækst og udvikling (verdensmål 8, anstændige jobs og økonomisk vækst)

Bilag:

Bilag A - Lokalplan nr. 155-620 og Kommuneplantillæg nr. 123-620 Erhvervsområde ved [adresse], Tønder.

Bilag B - Behandling af indsigelser og bemærkninger.

### Økonomi

Ikke relevant.

### Lovgrundlag

Lov om Planlægning (planloven), LBK nr 1157 af 1. juli 2020.

Lov om miljøvurdering af planer og programmer og af konkrete projekter (VVM), LBK nr 973 af 25. juni 2020, samt senere ændringer.

### Direktøren for Teknik, Klima og Beskæftigelse indstiller,

at Teknik- og Miljøudvalget endelig vedtager Kommuneplantillæg nr. 123-620 og Lokalplan nr. 155-620, Erhvervsområde ved [adresse], Tønder, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.